CELEX: 62016CN0171
Language: da
Date: 2016-03-24 00:00:00
Title: Sag C-171/16: Anmodning om præjudiciel afgørelse indgivet af Rayonen sad Sofia (Bulgarien) den 24. marts 2016 — straffesag mod Trayan Beshkov

6.6.2016   
            
            
               DA
            
            
               Den Europæiske Unions Tidende
            
            
               C 200/11
            
         Anmodning om præjudiciel afgørelse indgivet af Rayonen sad Sofia (Bulgarien) den 24. marts 2016 — straffesag mod Trayan Beshkov
   (Sag C-171/16)
   (2016/C 200/17)
   Processprog: bulgarsk
   
      Den forelæggende ret
   
   Rayonen sad Sofia
   
      Tiltalt i straffesagen
   
   Trayan Beshkov
   
      Præjudicielle spørgsmål
   
   
               1)
            
            
               Hvordan skal begrebet »ny straffesag«, som det anvendes i Rådets rammeafgørelse 2008/675/RIA af 24. juli 2008 om hensyntagen til domme afsagt i medlemsstaterne i Den Europæiske Union i forbindelse med en ny straffesag fortolkes, og skal det obligatorisk omhandle afgørelse af skyldsspørgsmålet i forbindelse med en begået strafbar handling, eller kan det også vedrøre en sag, hvor den straf, der er idømt i en tidligere sag, efter den anden medlemsstats nationale ret konsumerer en anden straf eller indregnes i denne, eller der skal anordnes en særskilt afsoning af denne?
            
         
               2)
            
            
               Skal artikel 3, stk. 1, sammenholdt med 13. betragtning til rammeafgørelse 2008/675/RIA fortolkes således, at den ikke er til hinder for nationale bestemmelser, hvorefter en sag vedrørende hensyntagen til en tidligere dom afsagt i en anden medlemsstat ikke kan indledes af den dømte person, men alene af den medlemsstat, hvor den tidligere dom er afsagt, eller af den medlemsstat, som fører den nye straffesag?
            
         
               3)
            
            
               Skal artikel 3, stk. 3, i rammeafgørelse 2008/675/RIA fortolkes således, at den er til hinder for, at den stat, som fører den nye straffesag, ændrer fuldbyrdelsesarten for den straf, der er idømt af den medlemsstat, hvor den tidligere dom er afsagt, også i de tilfælde, hvor den straf, der er idømt i en tidligere sag, efter den anden medlemsstats nationale ret konsumerer en anden straf eller indregnes i denne, eller der skal anordnes en særskilt afsoning af denne?